ઢીલાપણુ : અમે નોંધ્યું છે કે ગ્રાહકો કરાર પાલનમાં અમર્યાદ વિલંબ કરે છે. કેટલીક વાર હાસ્યાસ્પદ રીતે અમને જોવા મળ્યું છે કે જ્યારે નાણાકીય આયોજક સાથે અગત્યની મીટિંગ ચાલી રહી હોય ત્યારે ગ્રાહકો ક્રિકેટ મેચ જોવાનું પસંદ કરતા હોય છે. કેટલીક વાર કરાર શરૂ થઈ જાય અને આયોજકને તેની ફી પણ ચુકવાઈ જાય તેમ છતાં ગ્રાહક ઇનપુટ્સ પૂરા પાડવા માટે તેનો કીમતી સમય ફાળવવા સક્ષમ હોતો નથી. અગાઉ જણાવ્યું તેમ નિયત કામમાંથી આકસ્મિક રજા લઈને તમે ઘણા મદદરૂપ બની શકો. આયોજનના અમલીકરણ માટે મોડું કરાવનારો પ્રત્યેક દિવસ તમારા આયોજનમાં નાણાકીય ખર્ચ વધારનારો સાબિત થઈ શકે છે. યાદ રાખો કે ભેગા મળીને કામ કરવું - એ એક એવું શક્તિશાળી સાધન છે કે જે તમને તમારી ધન - સંપત્તિ વધારવામાં ઘણી મદદ કરે છે. જેટલી વહેલી તમે શરૂઆત કરો એ એટલું જ તમારા માટે વધુ સારુ છે.